**古文练习1 《口技》 班级 姓名**

**注：第1,2行写加点字解释，第3,4行写句子翻译！**

京中有善口技者。

会宾客大宴，于厅事之东北角，施八尺屏障，口技人坐屏障中，一桌、一椅、一扇、一抚尺而已。

众宾团坐。少顷，但闻屏障中抚尺一下，满坐寂然，无敢哗者。

遥闻深巷中犬吠，便有妇人惊觉欠伸，其夫呓语。

既而儿醒，大啼。夫亦醒。妇抚儿乳，儿含乳啼，妇拍而呜之。

又一大儿醒，絮絮不止。当是时，妇手拍儿声，口中呜声，儿含乳啼声，大儿初醒声，夫叱大儿声，一时齐发，[众妙毕备](https://www.baidu.com/s?wd=%E4%BC%97%E5%A6%99%E6%AF%95%E5%A4%87&tn=44039180_cpr&fenlei=mv6quAkxTZn0IZRqIHckPjm4nH00T1YkPAw-njDsPWndmvmsujNb0ZwV5Hcvrjm3rH6sPfKWUMw85HfYnjn4nH6sgvPsT6KdThsqpZwYTjCEQLGCpyw9Uz4Bmy-bIi4WUvYETgN-TLwGUv3EPjD1nWmkPWnd)。

满坐宾客无不伸颈，侧目，微笑，默叹，以为妙绝。

未几，夫齁声起，妇拍儿亦渐拍渐止。

微闻有鼠[作作索索](https://www.baidu.com/s?wd=%E4%BD%9C%E4%BD%9C%E7%B4%A2%E7%B4%A2&tn=44039180_cpr&fenlei=mv6quAkxTZn0IZRqIHckPjm4nH00T1YkPAw-njDsPWndmvmsujNb0ZwV5Hcvrjm3rH6sPfKWUMw85HfYnjn4nH6sgvPsT6KdThsqpZwYTjCEQLGCpyw9Uz4Bmy-bIi4WUvYETgN-TLwGUv3EPjD1nWmkPWnd)，盆器倾侧，妇梦中咳嗽。宾客意少舒，稍稍正坐。

忽一人大呼：“火起”，夫起大呼，妇亦起大呼。两儿齐哭。

俄而百千人大呼，百千儿哭，百千犬吠。

中间力拉崩倒之声，火爆声，呼呼风声，百千齐作；又夹百千求救声，[曳屋许许声](https://www.baidu.com/s?wd=%E6%9B%B3%E5%B1%8B%E8%AE%B8%E8%AE%B8%E5%A3%B0&tn=44039180_cpr&fenlei=mv6quAkxTZn0IZRqIHckPjm4nH00T1YkPAw-njDsPWndmvmsujNb0ZwV5Hcvrjm3rH6sPfKWUMw85HfYnjn4nH6sgvPsT6KdThsqpZwYTjCEQLGCpyw9Uz4Bmy-bIi4WUvYETgN-TLwGUv3EPjD1nWmkPWnd)，抢夺声，泼水声。

凡所应有，无所不有。虽人有百手，手有百指，不能指其一端；人有百口，口有百舌，不能名其一处也。

于是宾客无不变色离席，奋袖出臂，两股战战，[几欲先走](https://www.baidu.com/s?wd=%E5%87%A0%E6%AC%B2%E5%85%88%E8%B5%B0&tn=44039180_cpr&fenlei=mv6quAkxTZn0IZRqIHckPjm4nH00T1YkPAw-njDsPWndmvmsujNb0ZwV5Hcvrjm3rH6sPfKWUMw85HfYnjn4nH6sgvPsT6KdThsqpZwYTjCEQLGCpyw9Uz4Bmy-bIi4WUvYETgN-TLwGUv3EPjD1nWmkPWnd)。

忽然抚尺一下，群响毕绝。撤屏视之，一人、一桌、一椅、一扇、一抚尺而已。